|  |  |  |
| --- | --- | --- |
| Forskningsudvalget | |  |
| Mødereferat EKSTRAORDINÆRT MØDe | | 6. april 2021 |
| Forum | Forskningsudvalg |  |
| Møde afholdt | 19. marts 2021 kl. 13:00-15.00 |  |
| Sted | Zoom |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Fredrik Hagen (FH), Lars Højer (LH), Annika Hvithamar (AH), Bjarke Stanley Nielsen (BN), Jakob Skovgaard-Petersen (JSP), Mikhail Suslov (MS), Margit Warburg (MW) og Charlott Hoffmann Jensen (CHJ).

AB, TB, BN og LH forlod mødet under gennemgang af de centre de leder/ er en del af.

Fraværende med afbud

Ravinder Kaur, Maria Lindebæk Lyngsøe.

Dagsorden

1. **Godkendelse af dagsorden**

Dagsorden havde som et ekstraordinært møde kun et enkelt punkt: evaluering af centre. Dagsorden godkendt.

1. **Evaluering af centre på ToRS**

Som optakt til GRUS med centrene på ToRS, ønsker ledelsen at inddrage Forskningsudvalget i en evaluering af centrene. Alle centerledere har fremsendt en rapport til ledelsen, som blev sendt til udvalgsmedlemmerne inden mødet og dannede baggrund for evalueringerne.

Inden gennemgangen af de enkelte centre diskuterede udvalget en række generelle betragtninger for fremadrettet at kunne ensarte evalueringerne og sikre gennemsigtighed i udvalgets arbejde, i det ledelsen ønsker en årlig evaluering op til afholdelse af GRUS i regi af forskningsudvalget. Disse inkluderede:

* Udvalgets rolle er at rådgive ledelsen, ikke at beslutte hvilke centre der skal fortsætte og hvilke der eventuelt skal lukkes. Desuden kan udvalget bidrage med kommentarer som oplæg til ledelsens efterfølgende GRUS med centrene.
* Udvalget anerkendte at de eksisterende centre betyder noget for folk. Da det er første gang centrene evalueres på denne måde, vil der ikke indgå forslag om centrenes fremtid.
* Udvalget ønsker ikke at devaluere centerideen, derfor er der strengere krav til oprettelse af nye centre og der vil fremadrettet blive stillet større krav til de eksisterende ift hvad de skal leve op til.
* Der var enighed om at centre som udgangspunkt skal have kollektive bevillinger, men det anerkendes at der kan være huller. Dog skal der være en vis mængde af aktiviteter i form af arrangementer, publikationer og ansøgninger.

Udvalget satte pris på at læse de enkelte rapporter. Center-rapporterne blev gennemgået enkeltvis og udvalgsmedlemmerne bidrog med kommentarer til brug for ledelsens kommende GRUS. Inhabile medlemmer forlod mødet under gennemgangen af det center de indgår i.

Udvalget fokuserede på følgende elementer i deres gennemgang:

* Volumen (antal interne og eksterne medlemmer, affilierede forskere)
* ledelse
* intern sammenhængskraft
* eksterne bevillinger
* ansøgningsaktivitet ift. fremtidige bevillinger
* aktivitetsniveau i forhold til arrangementer inkl. outreach
* Bidrag til undervisning
* Relation til fag, klynger etc.
* strategiske overvejelser om centrets fremtid

1. **Evt.**

Udvalget takkede LH for sit store arbejde som formand gennem flere år og bød velkommen til TB som ny formand.

Der var et ønske om at tale om det tværfakultære Center for Public Policy og hvordan ToRS kan bidrage/ drage nytte af centret. *Dette tages op på et senere møde.*

Mødet slut kl. 14:45